แนวโน้มดัชนีเช้าแกว่งลง
นักวิเคราะห์ฯคาดตลาดหุ้นไทยเช้านี้แกว่งลง แนวเดียวกับภูมิภาค เหตุปัจจัยในประเทศ -นอกประเทศกดดัน
29 เม.ย. 2553

นักวิเคราะห์ฯคาดตลาดหุ้นไทยเช้านี้แกว่งลง แนวเดียวกับภูมิภาค เหตุปัจจัยในประเทศ -นอกประเทศกดดัน
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าจะแกว่งตัวลงในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะแกว่งอยู่ในแดนลบแต่ไม่มากเฉลี่ย 0.7% เนื่องจากตลาดต่างประเทศยังให้ความวิตกกังวลเรื่องของกรีซ, โปรตุเกส และสเปน ที่ถูกปรับลดเครดิต ส่งผลให้ Flow ใหม่ของนักลงทุนต่างชาติชะลอการลงทุนและอาจจะมีการปรับพอร์ตการลงทุน
ขณะเดียวกับตลาดบ้านเรายังมีเรื่องที่น่ากังวลจากปัจจัยการเมือง โดยเฉพาะเมื่อเข้าใกล้สุดสัปดาห์ก็มีกระแสข่าวลือในเรื่องของการสลายการชุมนุมเข้ามามาก ทำให้เป็นประเด็นที่กดดันตลาดฯอยู่ในขณะนี้
พร้อมให้แนวรับไว้ที่ 742, 736 จุด แนวต้าน 753, 762 จุด